van hen henrickenlichtvoet peste die na
den rechte d stat van loeven come en geleidt
de goede joeters wilen sjonghen sijns zwags
Het sijn comen in rechte voe meye ende scepen van loeven inde banck
aldaer de voirs herhenric in deen side ende jan de jonghe ende
matheeus bertels als toesienders vanden wettighen kijnden des vors
wilen peters sionghen en wile dympne sijns wijfs zust des vors wile
hn henrics in dande daer de vors h henric vsocht en dede segge
datmen hem inde macht van sinen beleyde houden woude Daer op de
vors jan de jonghe en matheeus bertels een aensprake dede tot alle
den goeden beyde beruerlic en onberuerlic des vors wilen peters en wile
dympne sijns wijfs seggende en opdoende dat hen de vors goede
als momboen der vors kijnde volge souden en sculdech waen te volgen
en dat bi vele en menighande redene die de selve jan en matheeus
daer toe deden segge en opdoen en besund mids dien want si mette
konnisse tot d vors momborien gewijst en gestelt waen met
meer redene daer om dat sij meyndden dat de vors h henric
van redene en rechts weghen niet sculdech en wae de vors kijnde
te vermombolen gelijc sij dat boden te thoenen Daer op de selve
h henric inden rechte dede lesen ene scepenen brief van loeven
daer mede hi comen en geleidt was tot de goeden des vors wile
pcters sijns zwaghers versuekende datmen hem inde selve goede
des vors wilen peters houden woude daer toe seggende en tledende
sine
de selve h henric alrehande redene daer om dat hi meyndde
dat hem dat van rechts weghen sculdech wae te doen ten die
hi aet inden rechte boet te thoenen Tot welken thoenisse de
pthien gewijst worden ten daghe va thoenisse hen daer toe
gesett thoende de ptijen also sij deden daer ten eynde na maenissen
meyers van loeve de scepen van loeven wijsden oe een vonnisse
na aensprake na vantwden en na al dats voe hen comen was
dat h henric lichtvoet vors de momborien vande kijnden hebbe
sal op also dat hi goede wentlike borghen setten sal om de
mamborie te voldoen also daer toe behoert cor lambt absoloens
roelants capelleman velde lynthre septembr xix annoeppio